FORSLAG TIL ÆNDRINGSBUDGET NR. 1 TIL DET ALMINDELIGE BUDGET FOR 2014

OVERSIGT OVER INDTÆGTER EFTER SEKTION OVERSIGT OVER UDGIFTER EFTER SEKTION Sektion III – Kommissionen

Under henvisning til:

– traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a

– Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget[1], særlig artikel 41

– Den Europæiske Unions almindelige budget for 2014, der blev vedtaget den 20. november 2013[2]

forelægger Europa-Kommissionen hermed budgetmyndigheden forslag til ændringsbudget nr. 1 til budgettet for 2014.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion findes på EUR-Lex (http://eur-lex.europa.eu/budget/www/index-en.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. INDLEDNING.. 5

2. DEN EUROPÆISKE INVESTERINGSFOND (EIF) 5

3. HORISONT 2020. 6

4. SHIFT2RAIL. 7

5. ANDRE TEKNISKE ÆNDRINGER.. 8

1. Indledning

Forslaget til ændringsbudget (FÆB) nr. 1 for 2014 omfatter en række tekniske tilpasninger af budgettets struktur og anmærkninger, som er nødvendige for at kunne gennemføre budgettet for 2014 på korrekt vis og i overensstemmelse med de seneste lovgivningsmæssige beslutninger og politiske retningslinjer, herunder det umiddelbare behov for at fremme små og mellemstore virksomheders (SMV'ers) adgang til finansiering. Ændringsbudgettet er budgetneutralt og har dermed ingen virkning for det samlede udgiftsniveau. De vigtigste elementer er følgende:

– tilpasninger, der er nødvendige for at gennemføre den foreslåede kapitalforhøjelse i Den Europæiske Investeringsfond (EIF)[3]

– ændringer, der følger af retsgrundlaget for Horisont 2020[4], der blev vedtaget i december 2013 efter vedtagelsen af budgettet for 2014

– tilpasning af budgetstrukturen til at omfatte det foreslåede fællesforetagende Shift2Rail[5].

2. Den Europæiske Investeringsfond (EIF)

I punkt 26 i konklusionerne fra Det Europæiske Råd den 19.-20. december 2013 opfordres der til at øge EIF's kreditforbedringskapacitet. Som svar herpå forventes det, at EIF over de kommende år, dvs. fra og med 2014, udvider sine samlede aktiviteter på området for garantier og risikovillige kapital betydeligt.

I november 2013 godkendte EIF’s bestyrelse rationalet for en forhøjelse af EIF's tegnede kapital med op til 1,5 mia. EUR, hvoraf 20 % vil blive indbetalt. Dette vil indebære, at EU tegner sig for yderligere 450 aktier. EU's tegning af de nye aktier i EIF vil finde sted over en fireårig periode med start i 2014. De nødvendige ressourcer anslås til ca. 170 mio. EUR baseret på EIF's prognoser for udviklingen i dens aktiekurs i tegningsperioden 2014-2017 og den foreslåede anvendelse af udbyttet fra EIF, som Kommissionen modtager som formålsbestemte indtægter. Kommissionen har separat fremlagt et lovgivningsforslag[6] om forhøjelse af EIF's kapital. De ændringer, der foreslås i dette forslag til ændringsbudget er i overensstemmelse med dette lovgivningsforslag.

Kommissionen foreslår at gøre brug af bevillinger tildelt til finansielle instrumenter under eksisterende programmer inden for rammerne af udgiftsområde 1a i den flerårige finansielle ramme (Konkurrenceevne for vækst og beskæftigelse), nærmere betegnet Cosme og Horisont 2020, med henblik på at fremme små og mellemstore virksomheders (SMV'ers) adgang til finansiering.

Den generelle målsætning for Cosme-programmet omfatter en styrkelse af konkurrenceevne og bæredygtighed for Unionens virksomheder, navnlig SMV'er, samt fremme af skabelsen af og vækst i SMV'er. Gennem sine aktiviteter inden for garantier og risikovillig kapital forfølger EIF målet om at forbedre adgangen til finansiering, navnlig for SMV'er. Derudover forfølger EIF målene i Cosme-forordningen, herunder fremme af iværksætteri og iværksætterkultur. EIF's aktiviteter har også til hensigt at forbedre adgangen til markeder, navnlig inden for Unionen.

I forordningen om Horisont 2020 henvises der til finansielle instrumenter som primær finansieringskilde for aktiviteter tæt på markedet, som støttes under Horisont 2020. Der lægges særlig vægt på at sikre, at mikro-, små og mellemstore virksomheder (SMV'er) deltager i Horisont 2020 i tilstrækkeligt omfang, og at programmet har den ønskede forsknings- og innovationseffekt på SMV'er under hele gennemførelsen af Horisont 2020. Prioriteten "Industrielt lederskab" omfatter et specifikt mål benævnt "Adgang til risikokapital", i forbindelse med hvilket EIF spiller en vigtig rolle med hensyn til gennemførelsen af finansielle instrumenter, der finansieres under Horisont 2020[7].

Styrkelsen af EIF's kapitalgrundlag vil bidrage til at sikre, at EIF kan yde den planlagte støtte til Cosme og Horisont 2020. For 2014-budgettet indebærer dette en overførsel til den relevante EIF-budgetpost af et beløb, der svarer til den planlagte første årlige tranche (42,5 mio. EUR).

Tabellen nedenfor viser de foreslåede ændringer til budgettet for 2014, hvis nettovirkninger er budgetneutrale for det samlede udgiftsniveau.

(i mio. EUR, afrundede beløb i løbende priser)

Budgetpost || Budget 2014 || Forslag til ændringsbudget (FÆB) Nr. 1/2014 || Budget 2014 (inkl. FÆB 1/2014)

Forpligtelser || Betalinger || Forpligtelser || Betalinger || Forpligtelser || Betalinger

01 04 01 01 – Den Europæiske Investeringsfond – tilrådighedsstillelse af de indbetalte dele af den tegnede kapital || - || - || +42,500 || +42,500 || 42,500 || 42, 500

02 02 02– Bedre adgang til finansiering for små og mellemstore virksomheder (SMV'er) i form af egenkapital og lånefinansiering || 161, 907 || 87, 914 || -21,250 || -21, 250 || 140, 657 || 66, 664

08 02 02 02 – Bedre adgang til risikokapital til investeringer i forskning og innovation || 384, 814 || 326, 766 || -21,250 || -21, 250 || 363,564 || 305, 516

I alt || 546,721 || 414,680 || 0,0 || 0,0 || 546,721 || 414,680

Kommissionen foreslår også at ændre budgetanmærkningerne for artikel 8 5 0 Udbytte udbetalt af Den Europæiske Investeringsfond, så de indeholder posteringsmuligheder for den formålsbestemte indtægt, og dermed afstemmer dem med Europa-Parlamentets og Rådets forslag til afgørelse om en kapitalforhøjelse i EIF.

3. Horisont 2020

Med henblik på at tilpasse budgetstrukturen til retsgrundlaget for Horisont 2020, der blev vedtaget i december 2013 efter vedtagelsen af budgettet for 2014, er det nødvendigt at foretage en række ændringer for at tage højde for den reviderede opsplitning af bevillingerne på henholdsvis forskning (indirekte aktioner) og forskning (direkte aktioner). Ændringerne omfatter oprettelsen af to nye budgetposter, tilpasningen af budgetanmærkninger for en række budgetposter og omdøbning af visse budgetposter. Budgetbilaget til dette ændringsbudget indeholder nærmere oplysninger herom. Tilpasningerne er budgetneutrale og er opsummeret i tabellen nedenfor:

|| (i mio. EUR, afrundede beløb i løbende priser)

Budgetpost || Budget 2014 || Forslag til ændringsbudget (FÆB) Nr. 1/2014 || Budget 2014 (inkl. FÆB 1/2014) || Bemærkninger ||

Forpligtelser || Betalinger || Forpligtelser || Betalinger || Forpligtelser || Betalinger || ||

02 04 03 02 - Fremme af sikre europæiske samfund || 138,347 || 10,866 || || || 138,347 || 10,866 || Revideret navn ||

08 02 03 02 - Sikring af tilstrækkelige forsyninger af sikre og sunde fødevarer af høj kvalitet og andre biobaserede produkter || 204,042 || 22,468 || -2,269 || || 201,773 || 22,468 || Revideret navn og nye posters kilde til bevillinger ||

08 02 03 06 - Fremme af rummelige, innovative og reflekterende europæiske samfund || 193 408 || 17,626 || -59,384 || || 134,024 || 17,626 || Revideret navn og nye posters kilde til bevillinger ||

08 02 04 01 - Videnskab med og for samfundet || p.m. || p.m. || || || p.m. || p.m. || Revideret navn og nomenklatur ||

08 02 04 02 - Udbredelse af topkvalitet og udvidelse af deltagelsen || || || 66,906 || 5,253 || 66,906 || 5,253 || Ny post ||

09 04 01 01 - Styrkelse af forskning i — fremtidige og fremspirende teknologier (FET) || 246,003 || 10,301 || -6,922 || || 239,081 || 10,301 || Nye posters kilde til bevillinger ||

09 04 03 02 - Fremme af rummelige, innovative og reflekterende europæiske samfund || 77,973 || 0,505 || -39,857 || || 38,116 || 0,505 || Nye posters kilde til bevillinger ||

09 04 03 03 - Fremme af sikre europæiske samfund || || || 46,779 || p.m. || 46,779 || p.m. || Ny post ||

10 01 05 01 - Udgifter vedrørende tjenestemænd og midlertidigt ansatte, der gennemfører programmer for forskning og innovation — Horisont 2020 || 138,577 || 138,577 || -1,877 || -1,877 || 136,700 || 136,700 || Nye posters kilde til bevillinger ||

10 01 05 02 - Eksternt personale, der gennemfører programmer for forskning og innovation — Horisont 2020 || 32,731 || 32,731 || -0,331 || -0,331 || 32,400 || 32,400 || Nye posters kilde til bevillinger ||

10 01 05 03 - Andre administrationsudgifter relateret til forsknings- og innovationsprogrammer — Horisont 2020 || 59,870 || 59,870 || -1,706 || -1,706 || 58,164 || 58,164 || Nye posters kilde til bevillinger ||

10 01 05 04 - Andre udgifter til nye store infrastrukturer — Horisont 2020 || 3,339 || 3,339 || -1,339 || -1,339 || 2,000 || 2,000 || Nye posters kilde til bevillinger ||

I alt || 1 094,290 || 296,283 || 0,000 || 0,000 || 1 094,290 || 296,283 || ||

4. Shift2Rail

Den 16. december 2013 vedtog Kommissionen et forslag til Rådets forordning om oprettelse af fællesforetagendet Shift2Rail[8] (Fællesforetagendet S2R). S2R oprettes for en periode, der slutter den 31. december 2024, i henhold til artikel 187 i traktaten om Den Europæiske Unions funktionsmåde. Det vil overtage standardbestemmelserne i forslagene til det fælles teknologiinitiativs fem fællesforetagender, der blev fremlagt i juli 2013.

Parallelt, og som det allerede er sket for de andre fællesforetagender, foreslår Kommissionen at skabe den passende budgetstruktur, herunder relevante budgetposter og den tilhørende stillingsfortegnelse. Der foreslås to nye budgetposter: 06 03 07 33 – Fællesforetagendet Shift2Rail (S2R) – udgifter til støtte og 06 03 07 34 – Fællesforetagendet Shift2Rail (S2R). Disse ændringer er i overensstemmelse med det forslag til Rådets forordning, som Kommissionen fremlagde i december.

De administrative udgifter forbundet med de ansatte i fællesforetagendet til forvaltning af en del af driftsbevillingerne under Horisont 2020 vil blive fuldt udlignet af en tilsvarende nedsættelse af udgifterne til administrativ støtte til andre aktioner under Horisont 2020, som forvaltes af Kommissionen, således at de samlede administrative udgifter under Horisont 2020 forbliver uændrede. Det foreslås at omfordele et bidrag på 480 000 EUR i forpligtelses- og betalingsbevillinger til budgetpost 06 03 07 33, der omhandler udgifter til støtte, fra eksisterende budgetposter vedrørende udgifter til administrativ støtte under Horisont 2020.

Hvad angår driftsbevillingerne for 2014, forpligtes 52 mio. EUR under H2020-arbejdsprogrammet for transport for 2014-2015, som anført i den dertilhørende finansieringsoversigt, i afventning af, at S2R iværksættes. Forvaltningen af disse aktioner og det tilknyttede budget samt eventuelle beløb, der ikke er indgået forpligtelser for efter forslagsindkaldelserne, overtages af fællesforetagendet S2R, når det opnår tilstrækkelig operativ kapacitet. Der er ikke forudset betalinger over driftsbevillingerne i 2014. Det foreslås derfor at fastholde en bemærkning pro memoria ("p.m.") for både forpligtelses- og betalingsbevillinger.

Disse ændringer er opsummeret i nedenstående tabel.

(i mio. EUR, afrundede beløb i løbende priser) ||

|| Budgetpost || Budget 2014 || Forslag til ændringsbudget (FÆB) Nr. 1/2014 || Budget 2014 (inkl. FÆB 1/2014)

|| Forpligtelser || Betalinger || Forpligtelser || Betalinger || Forpligtelser || Betalinger

|| 06 03 07 33 - Fællesforetagendet Shift2Rail (S2R) – udgifter til støtte || Ikke relevant || Ikke relevant || +0,480 || +0,480 || 0,480 || 0,480

|| 06 03 07 34 - Fællesforetagendet Shift2Rail (S2R) || Ikke relevant || Ikke relevant || p.m. || p.m. || p.m. || p.m.

|| 06 01 05 03 - Andre administrationsudgifter relateret til forsknings- og innovationsprogrammer — Horisont 2020 || 0,892 || 0,892 || -0,336 || -0,336 || 0,556 || 0,556

|| 08 01 05 03 - Andre administrationsudgifter relateret til forsknings- og innovationsprogrammer — Horisont 2020 || 37,629 || 37,629 || -0,144 || -0,144 || 37,485 || 37,485

|| I alt || 38,521 || 38,521 || 0,000 || 0,000 || 38,521 || 38,521

Kommissionens tjenestegrene har iværksat indkaldelsen af forslag, og fællesforetagendets struktur skal gøres operativ så snart som muligt, så det kan overtage forvaltningen af projekter, så snart de er godkendt. Den nye struktur skal også udarbejde en arbejdsplan, der kan anvendes som basis for fremtidige indkaldelser af forslag allerede fra 2015. For at fællesforetagendet kan oprettes i rette tid hertil, skal der ansættes et antal medarbejdere, der kan sørge for alle nødvendige administrative, retslige og tekniske dokumenter og procedurer, som sikrer, at fællesforetagendet har den nødvendige operative kapacitet til at gennemføre sit eget budget. Det skønnes, at der er brug for mindst 6 ansatte i 2014, heriblandt en administrerende direktør, en kontorchef (midlertidigt ansatte i AD-lønklassen), samt 4 kontraktansatte, som forventes at blive rekrutteret fra juni 2014. Eftersom der indfases personale senere på året, er de anmodede bevillinger til dækning af de relaterede udgifter beregnet på baggrund af gennemsnitligt fire måneders tilstedeværelse i 2014.

5. Andre tekniske ændringer

I overensstemmelse med en ændring vedtaget af Europa-Parlamentet besluttede Forligsudvalget for budgettet for 2014 at forhøje forpligtelsesbevillingerne under artikel 05 08 80 Unionens deltagelse i verdensudstillingen i 2015 "Feeding the Planet: Energy for Life" i Milano med 1 mio. EUR i forhold til budgetforslaget. Denne ændring havde til hensigt at skaffe finansiering til de forberedende og indledende faser af et videnskabeligt program til EXPO 2015, der omfatter indsamling af grundlæggende data til politikstøtteformål. Med henblik på at gøre det muligt at anvende det ekstra beløb til det tilsigtede formål foreslås det at ændre budgetanmærkningerne.

Derudover er der tre budgetposter vedrørende pilotprojekter og forberedende foranstaltninger under Afsnit 21 - Udvikling og samarbejde, der i 2014-budgettet er repræsenteret ved en tankestreg "—" under både forpligtelsesbevillinger og betalingsbevillinger. Dette skal imidlertid korrigeres, således at tankestregerne erstattes af en bemærkning pro memoria ("p.m."), eftersom der i alle tre tilfælde stadig kan blive behov for at foretage betalinger i 2014. Det drejer sig om følgende budgetposter: Budgetpost 21 04 77 02 — Pilotprojekt — civilsamfundsforum EU-Rusland; budgetpost 21 04 77 03 — Pilotprojekt — midler til torturofre; og budgetpost 21 05 77 02 — Forberedende foranstaltning — hurtig reaktion på den finansielle og økonomiske krise i udviklingslandene.

[1] EUT L 298 af 26.10.2012, s. 1.

[2] EUT L XX af 20.2.2014, s. 1.

[3] COM(2014) 66 af 6.2.2014.

[4] Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 – rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).

[5] COM(2013) 922 final af 16.12.2013.

[6] Se fodnote 3.

[7] Disse skal navnlig afløse risikodelingsinstrumentet (RSI – Risk Sharing Instrument) og yde lån til forsknings- og innovationsintensive SMV'er, hvortil Kommissionen forventes at skulle bidrage under Horisont 2020 med over 700 mio. EUR og en kapitaltilførsel fra EIF på op til 350 mio. EUR for at komme op på 8 mia. EUR i lån. Under Horisont 2020 vil EIF desuden gennemføre en tidlig egenkapitalfacilitet med EU-budgetbevillinger på ca. 400-450 mio. EUR og et passende saminvesteringsbidrag fra EIF-ressourcer.

[8] COM(2013) 922 final af 16.12.2013.